**MAŽEIKIŲ RAJONO SAVIVALDYBĖS**

**VISUOMENĖS SVEIKATOS BIURAS**

|  |
| --- |
| Biudžetinė įstaiga, Naftininkų g. 9, 89239 Mažeikiai. el. p. [mazeikiuvsb@gmail.com](mailto:mazeikiuvsb@gmail.com), http://www.mazeikiuvsb.istaiga.lt |
| Duomenys kaupiami ir saugomi Juridinių asmenų registre, kodas 303189089 |

**2017 METŲ III-IV KETVIRČIO MAŽEIKIŲ RAJONO SAVIVALDYBĖS IKIMOKYKLINIO UGDYMO ĮSTAIGŲ**

**VAIKŲ SERGAMUMO ATASKAITA**

Mažeikiai, 2017

**PRATARMĖ**

Mažeikių rajono savivaldybės visuomenės sveikatos biuro vykdoma ikimokyklinio ugdymo įstaigų vaikų visuomenės sveikatos stebėsenos veikla yra labai svarbi prižiūrint vaikų, lankančių ikimokyklinio ugdymo įstaigas, sveikatą. Ši vaikų sergamumo analizė padės atskleisti ir įvertinti vaikų sveikatos būklę pagal sezoniškumą, o ikimokyklinio ugdymo įstaigų visuomenės sveikatos priežiūros specialistams - kryptingai planuoti ir įgyvendinti sveikatos priežiūrą įstaigoje, taip padedant vaikams saugoti ir stiprinti sveikatą. Įstaigų administracijos darbuotojams informacija apie vaikų sergamumą parodys, kokios vaikų sveikatos problemos vyrauja jų įstaigoje, o tai gali tapti svariu motyvu aktyviau spręsti esamas ir pagal poreikį inicijuoti naujų sveikatos stiprinimo priemonių įgyvendinimą jų ugdymo įstaigoje.

Mažeikių rajono savivaldybės ikimokyklinių įstaigų vaikų sergamumo duomenys bus kas mėnesį analizuojami, vertinami, lyginami, bus stebima jų kitimo tendencija, o gauti rezultatai kas ketvirtį pateikiami Mažeikių rajono savivaldybės administracijos aplinkos apsaugos, asmens ir visuomenės sveikatos skyriaus vyr. specialistei, bendruomenei bei kitoms suinteresuotoms institucijoms, skelbiami Mažeikių rajono savivaldybės visuomenės sveikatos biuro tinklapyje.

**ANALIZĖS REZULTATAI**

***Rugsėjo mėn.***

Mažeikių rajono savivaldybės administracijos švietimo skyriaus duomenimis, nuo 2017 m. rugsėjo mėn., ikimokyklinio ugdymo įstaigas lankė 2 358 vaikai (1 lentelė).

**1 lentelė. Vaikų skaičius pagal įstaigas**

|  |  |
| --- | --- |
| **Įstaigos** | **Vaikų skaičius** |
| Mažeikių m. l/d „Žilvitis“ | 223 |
| Mažeikių m. l/d. „Buratinas“ | 216 |
| Mažeikių m. l/d. „Gintarėlis“ | 178 |
| Mažeikių m. l/d. „Berželis“ | 153 |
| Mažeikių m. l/d. „Eglutė“ | 204 |
| Mažeikių m. l/d. „Delfinas“ | 226 |
| Mažeikių m. l/d. „Linelis“ | 164 |
| Mažeikių m. l/d. „Saulutė“ | 102 |
| Mažeikių m. l/d „Bitutė“ | 302 |
| Mažeikių m. l/d. „Pasaka“ | 227 |
| Mažeikių m. d/m. „Kregždutė“ | 61 |
| Mažeikių r. Viekšnių m. l/d. „Liepaitė“ | 116 |
| Mažeikių r. Sedos m. l/d. | 85 |
| Mažeikių r. Tirkšlių km. l/d. „Giliukas“ | 101 |
| **Viso** | **2358** |

Užregistruoti 967 susirgimai (6 512 dėl ligos praleistų dienų). Vidutiniškai susirgimų atvejų skaičius, tenkantis 10 vaikų, sudarė 4 atvejus (27 dėl ligos praleistos dienos) (2 lentelė).

**2 lentelė. 2017 m. rugsėjo mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 588 | 26 | 86 | 4 |
| Lopšelis - darželis „Buratinas“ | 596 | 28 | 87 | 4 |
| Lopšelis - darželis „Gintarėlis“ | 422 | 24 | 74 | 4 |
| Lopšelis - darželis „Berželis“ | 623 | 41 | 84 | 5 |
| Lopšelis - darželis „Eglutė“ | 570 | 28 | 80 | 4 |
| Lopšelis - darželis „Delfinas“ | 500 | 22 | 78 | 3 |
| Lopšelis - darželis „Linelis“ | 413 | 25 | 63 | 4 |
| Lopšelis - darželis „Saulutė“ | 390 | 38 | 52 | 5 |
| Lopšelis - darželis „Bitutė“ | 720 | 24 | 114 | 4 |
| Lopšelis - darželis „Pasaka“ | 662 | 29 | 104 | 5 |
| Viekšnių m. lopšelis-darželis „Liepaitė“ | 301 | 26 | 47 | 4 |
| Sedos m. lopšelis - darželis | 175 | 21 | 30 | 4 |
| Tirkšlių km. darželis „Giliukas“ | 247 | 24 | 30 | 3 |
| „Kregždutė“ darželis - mokykla | 305 | 50 | 38 | 6 |
| **Viso** | **6 512** | **27** | **967** | **4** |

Lyginant su ikimokyklinio ugdymo įstaigų susirgimų vidurkiu, šiek tiek išsiskiria 4 įstaigos - l./d. „Pasaka“, l./d. „Saulutė“, l./d. „Berželis“ ir „Kregždutė“ darželis - mokykla - susirgimų atvejų skaičius, tenkantis 10 vaikų, sudarė nuo 5 iki 6 atvejų. Mažiausiai susirgimų užregistruota Tirkšlių km. darželyje „Giliukas“ ir l./d. „Delfinas“ - po 3 atvejus/10 vaikų (1 pav.).

**1 pav. Rugsėjo mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 864 atvejai, tai sudarė 89,3 proc. visų ligų, antroje vietoje buvo kitos ligos - 42 atvejai (4,3 proc. visų užregistruotų ligų), trečioje - virškinimo sistemos ligos - 11 atvejų (1,8 proc. visų ligų). Taip pat nemažą susirgimų atvejų skaičių sudarė odos ir poodžio ligos - 17 atvejų (1,1 proc.). Užregistruoti 2 žarnyno infekcijų atvejai (0,2 proc. visų ligų), 9 susirgimai ausų ligomis, 2 susirgimai akių ligomis ir 3 nervų sistemos ligų atvejai (2 pav.).

**2 pav. Rugsėjo mėn. vaikų sergamumas pagal ligas, proc.**

Užregistruota 16 susirgimų vėjaraupiais ir 1 skarlatinos atvejis. Gripo atvejų rugsėjo mėnesį registruota nebuvo.

***Spalio mėn.***

Spalio mėn. užregistruoti 1 529 susirgimo atvejai - 1,5 karto daugiau nei rugsėjo mėn. Praleistų dienų skaičius sudarė 11 145 dienas.

**3 lentelė. 2017 m. spalio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 851 | 38 | 147 | 7 |
| Lopšelis - darželis „Buratinas“ | 955 | 44 | 139 | 6 |
| Lopšelis - darželis „Gintarėlis“ | 781 | 44 | 106 | 6 |
| Lopšelis - darželis „Berželis“ | 846 | 55 | 106 | 7 |
| Lopšelis - darželis „Eglutė“ | 1 090 | 53 | 152 | 7 |
| Lopšelis - darželis „Delfinas“ | 1 228 | 54 | 164 | 7 |
| Lopšelis - darželis „Linelis“ | 938 | 57 | 113 | 7 |
| Lopšelis - darželis „Saulutė“ | 584 | 57 | 71 | 7 |
| Lopšelis - darželis „Bitutė“ | 1 259 | 42 | 198 | 7 |
| Lopšelis - darželis „Pasaka“ | 1 214 | 53 | 148 | 7 |
| Viekšnių m. lopšelis-darželis „Liepaitė“ | 457 | 39 | 69 | 6 |
| Sedos m. lopšelis - darželis | 201 | 24 | 30 | 4 |
| Tirkšlių km. darželis „Giliukas“ | 395 | 39 | 47 | 5 |
| "Kregždutė" darželis - mokykla | 346 | 57 | 39 | 6 |
| **Viso** | **11 145** | **47** | **1 529** | **6** |

Vidutiniškai susirgimų atvejų skaičius, tenkantis 10 vaikų, sudarė 6 atvejus - 2 atvejais/10 vaikų daugiau nei rugsėjo mėn. (3 lentelė).

Ikimokyklinio ugdymo įstaigų susirgimų vidurkį viršijo 8 įstaigos - susirgimų atvejų skaičius, tenkantis 10 vaikų, sudarė po 7 atvejus. Likusių 6 įstaigų vidurkis svyravo nuo 4 iki 6 atvejų (3 pav.).

**3 pav. Spalio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Vertinant pagal ligas, didžiausias sergamumas užregistruotas kvėpavimo sistemos ligomis – 1 357 atvejai, tai sudarė beveik 89 proc. visų ligų, taip pat nemažą sergamumą sudarė susirgimai virškinimo sistemos ligomis ir kitomis ligomis (4 pav.).

**4 pav. Spalio mėn. vaikų sergamumas pagal ligas, proc.**

Per spalio mėn. užregistruoti 59 susirgimai vėjaraupiais, 2 skarlatinos atvejai, 7 žarnyno infekcijos atvejai. Gripo atvejų registruota nebuvo.

***Lapkričio mėn.***

Lapkričio mėn. užregistruoti 1 408 susirgimo atvejai - 121 atveju mažiau nei spalio mėn. ir 1,4 karto daugiau nei rugsėjo mėn. Praleistų dienų skaičius sudarė 10 115 dienos.

**4 lentelė. 2017 m. lapkričio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 542 | 24 | 111 | 5 |
| Lopšelis - darželis „Buratinas“ | 1 005 | 47 | 127 | 6 |
| Lopšelis - darželis „Gintarėlis“ | 990 | 56 | 132 | 7 |
| Lopšelis - darželis „Berželis“ | 732 | 48 | 96 | 6 |
| Lopšelis - darželis „Eglutė“ | 728 | 36 | 110 | 5 |
| Lopšelis - darželis „Delfinas“ | 990 | 44 | 127 | 6 |
| Lopšelis - darželis „Linelis“ | 882 | 54 | 119 | 7 |
| Lopšelis - darželis „Saulutė“ | 582 | 57 | 77 | 8 |
| Lopšelis - darželis „Bitutė“ | 1 127 | 37 | 176 | 6 |
| Lopšelis - darželis „Pasaka“ | 1 161 | 51 | 132 | 6 |
| Viekšnių lopšelis - darželis „Liepaitė“ | 491 | 42 | 76 | 7 |
| Sedos lopšelis - darželis | 244 | 29 | 36 | 4 |
| Tirkšlių darželis „Giliukas“ | 479 | 47 | 65 | 6 |
| "Kregždutė" darželis - mokykla | 162 | 27 | 24 | 4 |
| **Viso** | **10 115** | **43** | **1 408** | **6** |

Vidutiniškai susirgimų atvejų skaičius, tenkantis 10 vaikų, sudarė 6 atvejai (4 lentelė).

Didžiausias susirgimų atvejų skaičius, tenkantis 10 vaikų, užregistruotas l./d. „Saulutė“ – 8 atvejai. Taip pat šiek tiek viršijo vidurkį l./d. „Gintarėlis“, l./d. „Linelis“ ir Viekšnių m. l./d. „Liepaitė“ - susirgimų atvejų skaičius, tenkantis 10 vaikų, sudarė po 7 atvejus (5 pav.).

**5 pav. Lapkričio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Kaip ir per paskutinius du (rugsėjo - spalio) mėnesius, daugiausia užregistruota susirgimų kvėpavimo sistemos ligomis – 1 136 atvejai, tai sudarė 80,7 proc. visų ligų. Susirgimai virškinimo sistemos ligomis sudarė 5,4 proc. visų užregistruotų ligų (76 atvejai). Nemažai užregistruota susirgimų kitomis ligomis - 26 atvejai (6 pav.).

**6 pav. Lapkričio mėn. sergamumas pagal ligas, proc.**

Susirgimai žarnyno infekcijomis ir odos ir poodžio ligomis sudarė po 19 atvejų, ausų ligomis sirgo 5 vaikai, akių ligomis - 9 vaikai, 5 vaikas - nervų sistemos ligomis ir 3 vaikai - urogenitalinės sistemos ligomis

Užregistruotas 1 skarlatinos atvejis, 113 susirgimų vėjaraupiais. Susirgimų gripu užregistruota nebuvo (6 pav.).

***Gruodžio mėn.***

Gruodžio mėn. užregistruota 1 411 susirgimo atvejų - 3 atvejais daugiau nei lapkričio mėn. Praleistų dienų skaičius sudarė 10 722 dienos. Vidutiniškai susirgimų atvejų skaičius, tenkantis 10 vaikų, sudarė 6 atvejai (5 lentelė).

**5 lentelė. 2017 m. gruodžio mėn. praleistų dienų ir susirgimų atvejų skaičius pagal įstaigas**

|  |  |  |  |  |
| --- | --- | --- | --- | --- |
| **Įstaigos** | **Praleistų dienų skaičius**  **(dėl ligos)** | **Praleistų dienų skaičius, tenkantis 10 vaikų** | **Susirgimų atvejų skaičius** | **Susirgimų atvejų skaičius, tenkantis 10 vaikų** |
| Lopšelis - darželis „Žilvitis“ | 716 | 32 | 146 | 7 |
| Lopšelis - darželis „Buratinas“ | 1 253 | 58 | 171 | 8 |
| Lopšelis - darželis „Gintarėlis“ | 918 | 52 | 115 | 6 |
| Lopšelis - darželis „Berželis“ | 554 | 36 | 73 | 5 |
| Lopšelis - darželis „Eglutė“ | 1 115 | 55 | 142 | 7 |
| Lopšelis - darželis „Delfinas“ | 1 229 | 54 | 161 | 7 |
| Lopšelis - darželis „Linelis“ | 696 | 42 | 91 | 6 |
| Lopšelis - darželis „Saulutė“ | 729 | 71 | 77 | 8 |
| Lopšelis - darželis „Bitutė“ | 1 098 | 36 | 172 | 6 |
| Lopšelis - darželis „Pasaka“ | 1 300 | 57 | 175 | 8 |
| Viekšnių lopšelis - darželis „Liepaitė“ | 569 | 49 | 68 | 6 |
| Sedos lopšelis - darželis | 312 | 37 | 41 | 5 |
| Tirkšlių darželis „Giliukas“ | 511 | 51 | 71 | 7 |
| "Kregždutė" darželis - mokykla | 438 | 72 | 54 | 9 |
| **Viso** | **10 722** | **45** | **1 411** | **6** |

Didžiausias susirgimų atvejų skaičius, tenkantis 10 vaikų, užregistruotas darželyje - mok. „Kregždutė“ – 9 atvejai. Taip pat viršijo vidurkį l./d. „Pasaka“, l./d. „Buratinas“ ir l./d. „Saulutė“. Mažiausiai susirgimų užregistruota Sedos l./d. ir l./d. „Berželis“, likusiose ikimokyklinio ugdymo įstaigose susirgimo atvejų skaičius buvo lygus vidurkiui arba šiek tiek didesnis (7 pav.).

**7 pav. Gruodžio mėn. vaikų susirgimų atvejų skaičius, tenkantis 10 vaikų, pagal ikimokyklinio ugdymo įstaigas**

Daugiausia užregistruota susirgimų kvėpavimo sistemos ligomis – 1 228 atvejai, tai sudarė 78,9 proc. visų ligų. Susirgimai virškinimo sistemos ligomis sudarė 5,5 proc. visų ligų (85 atvejai), užregistruoti 35 susirgimai kitomis ligomis - 2,2 proc. visų ligų. Žarnyno infekcijos sudarė 1,7 proc. visų susirgimų - 26 atvejai. Užregistruoti 9 susirgimų akių ligomis, 5 - ausų ligomis, odos ir poodžio ligos sudarė 8 atvejus. Užregistruoti 4 urogenitalinės sistemos susirgimai ir 1 susirgimas nervų sistemos ligomis. Taip pat gruodžio mėn. buvo užregistruoti 155 susirgimai vėjaraupiais ir 1 skarlatinos atvejis. Gripo atvejų registruota nebuvo (8 pav.).

**8 pav. Gruodžio mėn. sergamumas pagal ligas, proc.**

**APIBENDRINIMAS**

Apibendrinant atliktą 2017 m. III-IV ketvirčio Mažeikių rajono savivaldybės ikimokyklinio ugdymo įstaigų vaikų sergamumo analizę, nustatyta, kad:

* iš viso užregistruoti 5 315 susirgimų atvejų, t.y. 38 494 dėl ligos praleistos dienos. Vidutiniškai per vieną mėnesį užregistruoti 1 329 susirgimų atvejai, t.y. 9 624 dėl ligos praleistos dienos. Vidutinė praleistų dienų trukmė sudarė 7 dienas;
* išsiskiria pagrindinės 3 vaikų sergamumo priežastys: kvėpavimo sistemos ligos, virškinimo sistemos ligos ir kitos ligos. Bendras šių ligų sergamumas sudarė 91 proc. visų ligų;
* didžiausias vaikų sergamumas užregistruotas spalio mėn.;
* užregistruoti 5 skarlatinos atvejai ir 343 susirgimai vėjaraupiais.